ปืนใหญ่ อาการหนัก ต้องถล่มเสือใต้ หากหวังลิ่ว 8 ทีม ชปล.
ปืนใหญ่ อาร์เซนอล ต้องหวังพึ่งปาฏิหาริย์สถานเดียว หากอยากผ่านเข้าสู่รอบ 8 ทีมสุดท้าย โดยต้องเปิดบ้านถล่ม เสือใต้ บาเยิร์น มิวนิก ว่าที่แชมป์บุนเดสลีกา ด้วยสกอร์ 4-0 ให้ได้ ถึงจะแซงเข้ารอบ ในศึกยูฟ่า แชมเปียนส์ลีก รอบ 16 ทีมสุดท้าย นัดที่ 2 คืนนี้ (อังคาร 7 มี.ค.) เกมนี้ ปืนใหญ่ เตรียมส่งอเล็กซิส ซานเชซ กองหน้าทีมชาติชิลี กลับมาเป็นตัวจริง แต่ยังต้องลุ้น เมซุต โอซิล กองกลางตัวเก่งว่าจะฟิตทันลงเล่นนัดนี้หรือไม่ ส่วน เสือใต้ จะส่งเลวานดอฟสกี หัวหอกโปแลนด์ลงล่าตาข่าย เริ่มเตะ 02.45 น. ถ่ายทอดสดทางพีพีทีวีและทรูบีอิน สปอร์ต 1 ขณะที่ ราชันชุดขาว เรอัล มาดริด แชมป์เก่า ที่ตุนสกอร์ชนะ 3-1 จากนัดแรก จะยกพลบุกเยือน อัซซูรา นาโปลี เริ่มแข่ง 02.45 น.เช่นกัน,ศึกฟุตบอลยูฟ่า แชมเปียนส์ลีก 2016-17 คืนนี้ (อังคาร 7 มี.ค.) เป็นเกมรอบ 16 ทีมสุดท้าย นัดที่ 2 รวม 2 คู่ โดยคู่เอกเป็นเกมระหว่าง ปืนใหญ่ อาร์เซนอล ทีมดังพรีเมียร์ลีก อังกฤษ จะเปิดรังเอมิเรตส์ สเตเดียม รับมือ เสือใต้ บาเยิร์น มิวนิก มหาอำนาจลูกหนังแห่งลีกสูงสุดเมืองเบียร์ เริ่มแข่งเวลา 02.45น. ถ่ายทอดสดให้ชมทางพีพีทีวีและทรูบีอิน สปอร์ต 1,หลังจากบุกไปแพ้อย่างยับเยินมาก่อนถึง 1-5 ในเกมแรก ทำให้ ปืนใหญ่ อาร์เซนอล หลังพิงเชือก ต้องพึ่งปาฏิหาริย์สถานเดียว หากอยากจะผ่านเข้าสู่รอบ 8 ทีมสุดท้ายต่อไป โดยนัดนี้ อาร์เซนอล ต้องถล่มเอาชนะบาเยิร์น มิวนิก ให้ได้ด้วยสกอร์ 4-0 เป็นอย่างน้อย ถึงจะพลิกแซงเข้ารอบด้วยกฎประตูทีมเยือน,คาดว่า เกมนี้ อาร์แซน เวงเกอร์ กุนซืออาร์เซนอล จะส่งอเล็กซิส ซานเชซ กองหน้าทีมชาติชิลี กลับมาลงสนามเป็นตัวจริง หลังจากหลุดไปเป็นตัวสำรองในเกมบุกแพ้ลิเวอร์พูล 1-3 ศึกพรีเมียร์ลีก เมื่อวันเสาร์ที่ผ่านมา แต่ในรายของเมซุต โอซิล เพลย์เมกเกอร์ ทีมชาติเยอรมนี ที่มีอาการป่วยก่อนหน้านี้ ยังไม่แน่ว่าจะฟิตกลับมาลงเล่นนัดนี้ได้หรือไม่ โดยคาดว่าอเล็กซ์ อ็อกซ์เลดแชมเบอร์เลน, ธีโอ วัลคอตต์ และอเล็กซ์ อิโวบี น่าจะได้ออกสตาร์ตเป็นตัวจริง,ส่วนทางฝั่ง เสือใต้ บาเยิร์น มิวนิก ขอแค่บุกมาเสมอหรือแพ้ไม่เกินสามลูกก็น่าจะฉลุยเข้ารอบ 8 ทีมสุดท้าย โดยคาร์โล อันเชลอตติ กุนซือชาวอิตาเลียนของบาเยิร์นฯ จะจัดทัพใหญ่เต็มสูบลงบู๊ โดยมีอาร์ตูโร วิดาล, ติอาโก อันคันตารา, ดักลาส คอสตา และโทมัส มุลเลอร์ ช่วยกันทำเกมรุก คอยสนับ– สนุนโรเบิร์ต เลวานดอฟสกี กองหน้าตัวเป้า ทำประตู,แนวโน้มเกมนี้คาดว่า ปืนใหญ่ จะเดินหน้าบุกชวนทีมเยือนทะเลาะตั้งแต่ต้นเกม แต่สุดท้ายอาร์เซนอลจะทำได้แค่เปิดบ้านเฉือนชนะบาเยิร์นฯหวุดหวิด ซึ่งไม่เพียงพอก่อนจะต้องร่วงตกรอบไปอยู่ดี,สำหรับอีกคู่นั้น แชมป์เก่า ราชันชุดขาว เรอัล มาดริด ซึ่งตุนสกอร์ที่ชนะมาก่อน 3-1 ในนัดแรก จะยกพลบุกไปเยือน อัซซูรา นาโปลี ที่เนเปิลส์ (เริ่มเตะ 02.45 น. ถ่ายทอดสดทางทรูบีอิน สปอร์ต) เกมนี้ ราชันชุดขาวจะส่งคริสเตียโน โรนัลโด, กาเร็ธ เบล และคาริม เบนเซมา เป็นสามประสานแนวรุก ส่วนเจ้าบ้านนาโปลีจะวางลอเรนโซ อินซิเย กับ ดรีส เมอร์เทนส์ เป็นตัวทีเด็ดในแดนหน้า
ปืนใหญ่ อาร์เซนอล ต้องหวังพึ่งปาฏิหาริย์สถานเดียว หากอยากผ่านเข้ารอบ 8 ทีมสุดท้าย โดยต้องเปิดบ้านถล่ม เสือใต้ บาเยิร์น มิวนิก ด้วยสกอร์ 4-0 ถึงจะแซงเข้ารอบในศึกยูฟ่า แชมเปียนส์ลีก รอบ 16 ทีมสุดท้าย นัดที่ 2 คืนนี้
อาร์เซนอล,บาเยิร์น มิวนิก,ยูฟ่า แชมเปียนส์ลีก,ข่าวกีฬา,ข่าว